કોલકાતા, તા. 3 : ભારતીય ટીમ પહેલી વખત મહેન્દ્ર સિંહ ધોની વિના રવિવારે ઈડન ગાર્ડનમાં વેસ્ટ ઈન્ડિઝ સામે શ્રેણીની પહેલી ટી20 મેચ રમશે. જો કે કેપ્ટન વિરાટ કોહલીને ધોનીની ગેરહાજરી ધોનીયુગની સમાપ્તિ હોવાની વાત નકારી હતી. બે વખતના વિશ્વકપ વિજેતા કેપ્ટન ધોનીને ભારતીય ટી20 ટીમમાંથી બહાર કર્યાના અઠવાડીયા બાદ કોહલીએ કહ્યું હતું કે, ધોની ભારતની રણનીતિનો અભિન્ન ભાગ છે.આ ઉપરાંત ટી20મા કોહલીને પણ આરામ આપવામાં આવ્યો છે અને રોહિત શર્મા ટીમનું નેતૃત્વ કરવાનો છે. પરંતુ ટી20 દિગ્ગજોની વાપસી સાથેની કેરેબિયન ટી20 ટીમને હરાવવી સરળ રહેશે નહી.